L’eBiblio Andorra registra 502 préstecs de documents i 167 usuaris - FÒRUM.ad
L’eBiblio Andorra registra 502 préstecs de documents i 167 usuaris
On: 25/10/18 11:11
En el marc de la celebració, ahir, del Dia de les Biblioteques l’Àrea de Lectura Pública i Biblioteques fa públiques dades sobre el funcionament de l’eBiblio Andorra; el servei de préstec de llibres electrònics al Principat, promogut pel Ministeri de Cultura, Joventut i Esports amb la col·laboració dels comuns de Canillo, Encamp, Ordino, la Massana, Sant Julià de Lòria i Escaldes-Engordany.
L’eBiblio comptabilitza 167 usuaris inscrits, dels quals 111 són usuaris actius, i registra 502 préstecs de documents (81,3 % llibres / 18,7 % revistes). Actualment hi ha uns 700 documents en préstecs (llibres en català, castellà, francès, anglès i portuguès, i audiollibres) i 12 subscripcions a revistes en català i castellà.
Durant aquest any també s’ha implementat la possibilitat d’utilitzar l’eBiblio Andorra mitjançant una aplicació l’app eBiblio que facilita el funcionament per a dispositius mòbils, tant iOS com Android o Microsoft.
L’eBiblio Andorra és un servei de la Xarxa de Biblioteques d’Andorra que fa possible el préstec gratuït de continguts digitals a tots els usuaris amb carnet de les biblioteques públiques d’Andorra. Es pot accedir a aquests continguts a través de diferents dispositius: ordinadors personals, lectors de llibres electrònics, tauletes o telèfons intel·ligents. Està disponible a l’adreça http://www.ebiblioandorra.ad.
Les biblioteques del país van celebrar ahir el Dia de les biblioteques regalant llibres o punts de llibre a totes les persones que les visitin.
Previous Post: Ferida una dona de 58 anys en ser atropellada per una bicicleta
Next Post: Andorra la Vella homenatja els germans Lluís i Gerard Claret pels seus 50 anys de carrera artística